PATVIRTINTA

UAB „Pagėgių komunalinis ūkis“

viešo nuomos konkurso būdu komisijos 2024 m. gegužės 15 d. protokolu Nr. 1

**PAGĖGIŲ AUTOBUSŲ STOTIES PATALPŲ NUOMOS KONKURSO SĄLYGOS**

|  |  |
| --- | --- |
| 1. Turto valdytojo pavadinimas adresas, juridinio asmens kodas | UAB „Pagėgių komunalinis ūkis“, juridinio asmens kodas 177390158, Vilniaus g. 12, 99292 Pagėgiai |
| 2.Informacija apie nuomojamą turtą: | 70,66 kv. m bendro ploto patalpos, esančios Pagėgių autobusų stoties pastate, Vilniaus g. 29, Pagėgiai (pastato unikalus Nr. 4400-5330-5778). |
| 3. Turto naudojimo paskirtis, ypatumai, specialios charakteristikos: | Maitinimo paskirties patalpos su pagalbinėmis ir techninėmis patalpomis. Baldus, įrangą, prietaisus, kitus veiklai reikalingus daiktus nuomotojas įsigyja ir sumontuoja savo lėšomis. |
| 4.Pradinis nuompinigių dydis be PVM  | Pradinis nuompinigių dydis –160,00 Eur per mėnesį.Mokesčiai už vandenį, energiją, komunalines ir kitas nuomininkui teikiamas paslaugas į nuomos mokestį nėra įskaičiuojami ir mokami pagal atskiras turto valdytojo pateiktas sąskaitas. |
| 5.Nuompinigių mokėjimo tvarka | Nuomininkas moka nuompinigius prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos pagal nuomotojo pateiktą sąskaitą. |
| 6.Informacija apie delspinigius | Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,2 procento dydžio delspinigius nuo visos nesumokėtos sumos už kiekvieną pavėluotą dieną. |
| 7.Turto nuomos terminas ir jo pratęsimo sąlygos | Nuomos terminas – 5 (penkeri) metai su galimybe atnaujinti nuomos sutartį pratęsiant sutarties terminą atskiru sprendimu laikotarpiui, ne ilgesniam nei pradinis nuomos terminas ir ne ilgesniam kaip 10 (dešimt) metų bendram laikotarpiui (įskaitant nuomos termino pratęsimus). Pratęsiant nuomos sutartį, nuomos mokestis negali būti mažinamas. |
| 8.Kitos konkurso sąlygos | Nuomininkas įsipareigoja Pagėgių autobusų stoties darbo laiku teikti viešojo maitinimo paslaugas bei užtikrinti švarą bendro naudojimo patalpose (autobusų stoties laukimo salėje ir san. mazguose).  |
| 9. Konkurso dalyvių registravimo vieta, laikas ir dokumentų konkursui pateikimo tvarka | Konkurso dalyviai UAB „Pagėgių komunalinis ūkis“, buhalterijos skyriui esančiam Vilniaus g. 12, Pagėgiai, ne vėliau kaip iki 2024 m. gegužės 31 d. 15.00 val. pateikia užklijuotą voką, ant kurio turi būti užrašyta: konkurso dalyvio pavadinimas, adresas, turto, kurio nuomos konkursas buvo skelbtas, pavadinimas.Voke turi būti pateikta:1.Paraiška, kurioje nurodomas konkurso dalyvio juridinio asmens teisinė forma, pavadinimas, kodas, buveinės adresas, pareiškėjui atstovaujančio asmens atstovavimo pagrindas, vardas, pavardė, asmens kodas, kontaktinio asmens telefono numeris, elektroninio pašto adresas, siūlomas konkretus nuompinigių dydis, sąskaitos, į kurią turi būti pervestas grąžinamas pradinis įnašas, numeris;2.Nustatyta tvarka patvirtintas įgaliojimas, jei konkurso dalyviui konkurse atstovauja įgaliotas asmuo.Pasiūlymai, kuriuose pateikti ne visi nurodyti dokumentai arba kurių įforminimo trūkumai nėra ištaisomi posėdžio metu, nenagrinėjami.Kartu su voku pateikiami finansų įstaigos išduoti dokumentai, patvirtinantys, kad pradinis įnašas sumokėtas.Už dalyvių registravimą atsakingas asmuo – Lina Rindokienė, referentė, tel. (8441) 57260, el. p. komunalinis@pagegiai.lt |
| 10. Laimėtojo pripažinimo tvarka | Konkurso laimėtoju pripažįstamas konkurso dalyvis, pasiūlęs didžiausią nuompinigių dydį.Jeigu tokį patį dydį pasiūlo keli konkurso dalyviai, konkurso dalyviu pripažįstamas dalyvis, anksčiau įregistruotas pažymoje. Konkurso dalyvio, pasiūliusio mažesnį nuompinigių dydį nei konkurso sąlygose nustatytas pradinis nuompinigių dydis, paraiška atmetama.  |
| 11.Konkurso dalyvio pradinio įnašo dydis, jo sumokėjimo terminas ir turto valdytojo banko sąskaitos, į kurią turi būti sumokėtas pradinis įnašas rekvizitai | Pradinis įnašas– 480,00 Eur., lygus paskelbtam 3 mėnesių pradiniam nuompinigių dydžiui. Pradinis įnašas turi būti pervestas į UAB „Pagėgių komunalinis ūkis“ **A/s LT437300010002596069, „Swedbank“.** Konkurso dalyviams, kurie nelaimėjo konkurso, sumokėti pradiniai įnašai grąžinami ne vėliau kaip per 10 darbo dienų nuo laimėtojo paskelbimo. Konkurso laimėtojo sumokėtas pradinis įnašas įskaitomas kaip sumokėti turto nuompinigiai. Konkurso laimėtojui nepasirašius nuomos sutarties sutartu laiku, pradinis įnašas negrąžinamas. |
| 12.Turto apžiūros sąlygos | Turtą galima apžiūrėti susisiekus su UAB „Pagėgių komunalinis ūkis“ direktoriumi Raimondu Fridriku, tel. 8 614 71509,El. p. komunalinis@pagegiai.lt |
| 13.Komisijos posėdžio vieta, data ir tikslus laikas | Komisijos posėdis įvyks 2024 m. birželio 3 d. 10.00 val.UAB „Pagėgių komunalinis ūkis“administraciniamepastate, Vilniaus g. 12, Pagėgiai.  |
| 14.Teisinis reglamentavimas | Nuomos konkursų organizavimo tvarką reglamentuoja UAB „Pagėgių komunalinis ūkis“ 2024 m. gegužės 2 d. įsakymu Nr. A-24-31 patvirtintas UAB „Pagėgių komunalinis ūkis“ ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašas. |
| 15. Priedai | 1. Konkurso paraiškos pavyzdinė forma.
2. UAB „Pagėgių komunalinis ūkis“ ilgalaikio materialiojo turto nuomos sutarties forma.
3. Patalpų išdėstymo schema.
 |